# En anbefaling som gjelder «Tverrfaglig studentarbeid i emner og kurs ved TKD»

**Kort sagt:**

TKDF1000 – Tverrfaglig prosjektarbeid er et valgemne som er ble tilbud i 2020 og 2021. Studentene i dette emnet blir plassert i tverrfaglige grupper hvor de skal gjennomføre et prosjekt som skal ende opp til å bli en fysisk prototype. Ressursene rundt dette emnet er på vei inn i nye stillinger, og har derfor ikke kapasitet til å fortsette å gjennomføre TKDF1000.

Det har lenge vært diskutert om å lage et felleskurs, eventuelt et mikro-emne, som også er tenkt å tilbys på tvers av studieprogram. Studentgruppeoppsettet kan ligne veldig på TKDF1000, men varigheten, omfanget og gjennomføringstidspunkt/-omfang er tenkt svært annerledes.

**Spørsmål som skal besvares:**

*Det overordnede spørsmålet er om TKDF1000 og felleskurset begge bør eksistere og til sammen utgjøre satsningen på tverrfaglig studentarbeid ved TKD, eller om det er for ambisiøst og ressursene i stedet bør kanaliseres til ett av tilbudene på bekostning av det andre?*

1. Hvis begge tilbudene i fremtiden skal eksistere, bør de to sees i sammenheng med tanke på læringsutbytte og gjennomføring slik at de kan styrke hverandre? Er det optimale i så fall at en gruppe ansatte er ansvarlige for begge tilbudene? Eller vurderer dere at TKDF1000 og felleskurset kan eksistere side ved side uten noen nærmere koordinering og samarbeid?
   1. Hvis anbefalingen er at et av de to tilbudene ikke skal utvikles videre, hva anbefaler dere at TKD satser på?
2. Bør TKDF1000 transformeres til felleskurset?

Det finnes praktiske utfordringer som gjør at man spriker litt i hvordan man skal satse på tverrfaglig studentarbeid. De praktiske utfordringene kan kort kategoriseres som lokasjon (Pilestredet vs Kjeller), gjennomføringstidspunkt (høst-/vårsemester) og gjennomføringshastighet (bolk vs løpende), antall studenter (åpen for alle vs begrenset antall studenter)

I møtet ble det diskutert 3 alternativer – de 3 S’er:

1. **Separert:**

Alternativ «Separert» tar for seg:

* TKDF1000 videreføres, og TKD avvikler tanken om et felleskurs/mikro-emne
* TKDF1000 avvikles, TKD utvikler et felleskurs/mikro-emne
* TKDF1000 videreføres, TKD utvikler et felleskurs/mikro-emne 🡪 men disse to har ingenting med hverandre å gjøre.

**Alternativ Separert ble raskt forkastet av de oppmøtte.**

1. **Synergi:**

Alternativ «Synergi» så nærmere på samspillet mellom TKDF1000 og et felleskurs/mikro-emne og kartlegge faktorer som styrker hverandre slik at den totale effekten blir større enn om emnene hadde vært gjennomført hver for seg.

|  |  |
| --- | --- |
| Fordeler | Ulemper |
| Bred TKD-satsing innen Tverrfaglig samhandling | Høy ressursbruk |
| Gjennomføre workshop, events etc sammen | Mye administrativt arbeid, logistiske utfordringer |
| Fleksibilitet for studenter, enten velge å få stp via TKDF1000 eller kun LUB via felleskurset | Ingen «inntjening» for instituttene/fakultetet å gjennomføre et felleskurs |

**Alternativ Synergi ble positivt mottatt av de oppmøtte. Det ble en diskusjon om ressursbruk, kapasitet hos instituttene, logistiske utfordringer og om man faktisk klarer å oppnå reelle synergier.**

**De oppmøtte var positive til alternativet.**

1. **Sammensveiset:**

Alternativ «Sammensveiset» hadde som hensikt å bake inn intensjonene i fellesemnet/mikro-emne i TKDF1000, en slags «best of both worlds». Spesielt er logistiske utfordringer viktige å ta fatt i, og da med tanke på at studenter fra Produkt Design og Estetiske fag skal kunne ha muligheten til å delta i deler av emnet, evt i workshop/hackathon etc. Deltakerne i møtet var opptatt av å ha LUB-beskrivelser i TKDF1000 som matcher programplanene deres i f.eks. Estetiske fag. Produkt design var opptatt av å ha reell «gulrot» for deltakelse i hackathon/workshop, helst i form av konkurranser. Det ble oppfattet en konsensus om at emneansvarlig for TKDF1000 måtte ha jevnlig kontakt med de ulike relevante ressursene på instituttene på TKD for å ivareta satsingen innen tverrfaglig studentarbeid.

**De oppmøtte var positive til alternativet og ønsker å gå videre med denne som en anbefaling**.

**Anbefaling**:

Det anbefales å ha én satsing innen tverrfaglig studentarbeid, og at denne presenteres som TKDF1000. Emnet bør være åpent for alle studenter, og deler av emnet må kunne inkludere PD og EST-studentene. Med det sagt, anbefaler de oppmøtte å etablere en arbeidsgruppe som ivaretar intensjonene i ideene som har blitt reist i forbindelse med tverrfaglig studentarbeid. Arbeidsgruppen skal se på omfanget av gruppene i emnet, sørge for at minimum 1 LUB og 1 arbeidskrav i andre emner kan oppfylles med delvis deltakelse i TKDF1000. Samtidig skal arbeidsgruppen jobbe etter å innføre konkurranser, helt i samarbeid med næringen, i faget for å tiltrekke seg alle studieretningene. Det foreslås at emneansvarlig i TKDF1000 er leder for denne arbeidsgruppen og at arbeidsgruppen består av emneansvarlige i andre fag fra forskjellige institutt. Det foreslås videre å beholde faget på høstsemesteret, men at gjennomføringen av emnet endres fra dagens gjennomføringsmodell. De praktiske endringene fordrer mer på å legge til rette for å gjennomføre minst 1 konkurranse tidlig i semesteret, slik at det også passer for både PD og EST-studentene, samt se på mulighetene for en avsluttende konkurranse mot slutten av semesteret. Videre, foreslår de oppmøtte å etablere et tydelig budsjett for emnet, hvor eksterne kan få godtgjørelse og konkurranser kan ha pengepremier. For å få til dette bør TKD ledelsen sørge for at en fundamental interesse innen tematikken tverrfaglig studentarbeid er gjeldende hos instituttene, og instituttene bør støtte og promotere valgemnet TKDF1000 ytterligere.

Notat: Inkludering av The Innovation Effect, TIE, ble ikke diskutert.